Brian Percy Bunting - Wikipedia
Stephen, Peter, Margie
Brian Bunting (1920–2008) was 'n Suid-Afrikaanse aktivis, joernalis en skrywer. In 1952 was hy vir 'n jaar die sogenaamde Naturelleverteenwoordiger in die Volksraad vir die Wes-Kaapse distrik. Hy is egter weens sy lidmaatskap van die Suid-Afrikaanse Kommunistiese Party (SAKP) geskors en verban, waarna hy in die vroeë 1960's na Londen uitwyk. Hy is veral bekend vir sy beskrywing van die eerste jare van apartheid in The Rise of the South African Reich.
Brian Percy Bunting is op 30 November 1919 (volgens sommige bronne, in 1920) in Johannesburg gebore. Hy was die seun van Sidney Bunting, 'n stigterslid van die SAKP. Hy matrikuleer op 15 waarna hy aan die Universiteit van die Witwatersrand studeer en vir die kampuskoerant en die literêre tydskrif Umpa skryf.
Ná afloop van sy studies werk hy snags as subredakteur vir die Rand Daily Mail en Sunday Times terwyl hy sy honneurs-tesis voltooi. In 1942 sluit hy by die weermag aan, waar hy in Noord-Afrika en Italië as lugmeganikus en inligtingsbeampte dien.